మాండీ తఖర్

మాండీ తఖర్, పంజాబీ, హిందీ, తమిళ సినిమా నటి.

జననం, విద్య 
మాండీ తఖర్ 1982, మే 1న యుకె లోని వోల్వర్‌హాంప్టన్ నగరంలో జన్మించింది. మాండీ మూలాలు పంజాబ్‌లోని ఫగ్వారా సమీపంలోని మలియానా అనే చిన్న గ్రామంలో ఉన్నాయని గుర్తించింది. 17 సంవత్సరాల వయస్సులో కింగ్‌స్టన్ విశ్వవిద్యాలయంలో నాటకరంగంలో కోర్సు అభ్యసించడానికి లండన్‌కు వెళ్ళింది. భారతీయ సినిమారంగంలో నటిగా పని చేయడానికి 2009లో యుకె నుండి భారతదేశానికి వచ్చింది.

సినిమారంగం 
మాండీ ముంబైకి వెళ్ళి, 2010లో వచ్చిన ఏకం - సన్ ఆఫ్ సాయిల్ సినిమాలో ప్రఖ్యాత పంజాబీ గాయకుడు బబ్బు మాన్ సరసన నటించింది. తరువాత మీర్జా - ది అన్‌టోల్డ్ స్టోరీ సినిమాలో సూపర్ స్టార్ గిప్పీ గ్రేవాల్ సరసన ప్రధాన పాత్ర పోషించింది. సాహిబా పాత్రలో పిటిసి పంజాబీ ఫిల్మ్ అవార్డ్స్‌లో ఉత్తమ నటిగా ఎంపికైంది.

2013లో, తు మేరా 22 మెయిన్ తేరా 22 సినిమాలో అమ్రీందర్ గిల్, హనీ సింగ్‌లతో కలిసి నటించింది. ఉపాధ్యాయురాలిగా నటించిన మాండీ, 6వ పంజాబీ ఫిల్మ్ అండ్ మ్యూజిక్ ఫెస్టివల్‌లో 2012-2013లో అత్యంత ప్రముఖమైన & పాపులర్ ఫేస్, యూత్ ఐకాన్‌గా అవార్డును పొందింది.

వెంకట్ ప్రభు దర్శకత్వంలో కార్తీ నటించిన బిరియాని సినిమాతో తమిళ సినిమారంగంలోకి అడుగుపెట్టింది. పిటిసి పంజాబీ ఫిల్మ్ అవార్డ్స్‌లో ఉత్తమ సహాయ నటిగా అవార్డును గెలుచుకుంది.

2017 ప్రారంభంలో రబ్ డా రేడియో అనే పంజాబీ సినిమాలో కనిపించింది. 2017లో సుఖీ బార్ట్‌తో కలిసి బ్రిట్ ఆసియా టీవీ మ్యూజిక్ అవార్డ్స్‌కు కో-హోస్ట్ గా చేసింది.

సినిమాలు

సంగీత వీడియోలు

అవార్డులు, నామినేషన్లు

మూలాలు

బయటి లింకులు 
 
 

తమిళ సినిమా నటీమణులు
హిందీ సినిమా నటీమణులు
జీవిస్తున్న ప్రజలు
పంజాబీ సినిమా నటీమణులు